Előterjesztő: Toma Richárd polgármester

Előterjesztést készítette: Csizmadiáné dr. Kiss Ildikó aljegyző

Előzetesen tárgyalja: Szociális Bizottság, PTF Bizottság

Mellékletek: 1. melléklet – rendelet-tervezet

Elfogadás módja: minősített többség

Tárgykört rendező jogszabályok:

* A jogalkotásról szóló 2010. évi CXXX. törvény (Jat.),
* a jogszabályszerkesztésről szóló 61/2009. (XII. 14.) IRM rendelet (Jszr.),
* a szociális igazgatásról és szociális ellátásokról szóló 1993. évi III. törvény

**Előterjesztés**

**a szociális és gyermekjóléti ellátásokról szóló rendelet módosításáról**

**Tisztelt Bizottságok!**

**Tisztelt Képviselő-testület!**

Előzmények:

A rendkívüli települési támogatás maximálisan adható összege (28.500 Ft) az idők folyamán olyan mértékben inflálódott, hogy már nem jelent valódi segítséget a rendkívüli élethelyzetbe került kérelmezők számára, ezért a támogatás legnagyobb összegének 100 000 Ft-ra emelését javaslom. A költségvetési rendeletben 4,5 millió forint áll rendelkezésre szociális célokra.

Általános indokolás

A szociális igazgatásról és szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény felhatalmazást adnak a települési önkormányzatok részére, hogy a szociális és gyermekjóléti ellátások körében rendeletet alkossanak.

RÉSZLETES INDOKOLÁS

1. §-hoz: módosító rendelkezések megállapítása.

2. §-hoz Hatályba léptető rendelkezés

Hatásvizsgálat

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: lakossági igényt elégít ki * gazdasági hatás: Közvetlen gazdasági és költségvetési hatásai vannak. | * környezeti következmény: nincs hatása * egészségi következmény: nincs hatása | * nincs hatása |
| 2. A jogszabály megalkotásának szükségességét, a jogalkotás elmaradásának várható következményei: | | |
| * jogszabály megalkotásának szükségessége: a rendelet felülvizsgálata, illetve új rendelet megalkotása a kormányhivatal jelzése alapján szükséges | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek adottak | | |

Kérem, hogy az előterjesztésem áttekinteni szíveskedjenek.

Bana, 2022. március 2. Toma Richárd s.k.

polgármester

1. számú melléklet

**Bana Község Önkormányzat Képviselő-testületének**

**3/2022. (III. 9.) önkormányzati rendelete**

**a szociális és gyermekvédelmi ellátásokról szóló**

**11/2021. (IX. 22.) önkormányzati rendelete módosításáról**

Bana Község Önkormányzat Képviselő-testülete a szociális igazgatásról és a szociális ellátásról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26 §-ában, 32. § (1) bekezdés b) pontjában, 32. § (3) bekezdésében, 132. § (4) bekezdés g) pontjában és a gyermekek védelméről és a gyámügyi igazgatásról szóló 1997. évi XXXI. törvény 29. §-ában és 131. §-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében a következőket rendeli el:

**1. §** A szociális és gyermekvédelmi ellátásokról szóló 11/2021. (IX. 22.) önkormányzati rendelet 4. § (9) bekezdése helyébe a következő rendelkezés lép:

„(9) Az alkalmanként juttatott rendkívüli települési támogatás összege nem haladhatja meg a 100 000 Ft-ot.”

2. §

Ez a rendelet 2022. március 10-én lép hatályba.

**Toma Richárd                                                         dr. Bacsárdi József**

polgármester                                                                            jegyző